གཅོད་གཞུང་ལེགས་པ་ཞིག་བཞུགས་སོ། །
ན་མོ་གུ་རུ་དེ་བ་ཌཱ་ཀི་ནཱི་ཡེ། དེ་ལ་འདར་ལྕང་སྐྱ་ངག་དབང་བློ་བཟང་ཆོས་
ལྡན་གྱིས། ཐབས་ཤེས་ཟུང་འབྲེལ་ལ་སྤྱོད་ཅིང༌། །བདག་འཛིན་འཁྲི་པ་གཅོད་པ་
ཡི། །ཞེས་གསུངས་པ་ལྟར་སྐལ་བ་དང་ལྡན་པ་སངས་རྒྱས་ཀྱི་སར་བགྲོད་པའི་ལམ་
མཆོག་ཐབས་ཤེས་གཅོད་ཀྱི་སྙིང་པོ་ཉམས་སུ་ལེན་ཚུལ་ལ་བཞི། གང་དུ་ཉམས་སུ་
ལེན་པའི་གནས། གང་གིས་ཉམས་སུ་ལེན་པའི་རྟེན། གང་ཞིག་ཉམས་སུ་ལེན་པའི་
གདམས་པ། གང་ཉམས་སུ་བླངས་པ་ལ་བརྟེན་ནས་ཚར་ལྷོངས་ཇི་ལྟར་འབྱུང་ཚུལ་
ལོ། །དང་པོ་ནི། ལྕང་སྐྱ་རིན་པོ་ཆེས། ཡིད་ཕེབས་སྡོད་ཉམས་སྤྲོ་བ་དང༌། །དམ་
པས་བྱིན་གྱིས་བརླབས་པ་དང་། །གཉན་ཁྲོད་འཇིགས་པ་སྐྱེ་བ་སོགས། །གང་ཡང་
རུང་བའི་དབེན་གནས་སུ། ཞེས་གསུངས་པ་ལྟར་རོ། །གཉིས་པ་གང་གིས་ཉམས་སུ་
ལེན་པའི་རྟེན་ནི། ཐར་འདོད་དེད་དཔོན་མ་ཉིད་ལས། སྲིད་པའི་ཕུན་ཚོགས་ཆུ་
ཤིང་ལྟ་བུར་མཐོང་ནས་བྱམས་པ་དང་སྙིང་རྗེས་བྲན་དུ་བཟུང་ནས་ ཐམས་ཅད་
མཁྱེན་པ་ཉིད་ཡིད་ལ་གཅགས་པས་འཁོར་བའི་ས་བོན་དྲུང་ནས་འབྱིན་པར་འདོད་
པས་ཡིན་གྱི། རྙེད་བཀུར་དང་གྲགས་འདོད་ཀྱི་བསམ་པས་འཇིག་རྟེན་གྱི་ལྷ་འདྲེ་ལ་
བསྔོ་བ་དང་། དེའི་ཕྱིར་ས་གཉན་སློག་ཅིང་ཆུ་གཉན་དཀྲུག་པ་དང༌། ཤིང་གཉན་
གཅོད་པ་དག་ནི་ཆོས་འདིའི་འགལ་ཟླར་ཤེས་པར་གྱིས་ཤིག །ཅེས་གསུངས་པ་ལྟར།
ངེས་འབྱུང་བྱང་སེམས་ལྟ་བ་རྣམ་དག་གསུམ་ལ་སྦྱངས་པས་མྱོང་བ་ཅུང་ཟད་སྐྱེས་པ་
ན་སོགས་ ལྷག་པར་ བྱིན་པའི་ ཕྱིར་དུ། གཅོད་གཏོང་འདོད་ཀྱི་ བསམ་ པ་ དང་།
དབང་ལུང་མན་ངག་ཕྱག་ལེན་ཉམས་དབྱངས་མཐའ་དག་ལེགས་པར་ནོས་ཏེ་ཚགས་
སུ་ཚུད་པ་ཞིག་མ་མཐར་དགོས་སོ། །གསུམ་པ་གང་ཞིག་ཉམས་སུ་ལེན་པའི་གདམས་
པ་ལ་གསུམ། བསྟན་པ་ལ་འཇུག་པའི་སྒོ་དམ་པ་སྐྱབས་འགྲོའི་རིམ་པ། སྐུ་གཉིས་ཀྱི་
ལག་རྗེས་འཇོག་བྱེད་ཚོགས་གཉིས་གསོག་པ། བསགས་པའི་དགེ་བ་རྣམས་ཆུད་མི་
148

བར་བྱ་བའི་ཕྱིར་བྱང་ཆུབ་ཆེན་པོར་བསྔོ་བའོ། །དང་པོ་ནི། རིན་ཆེན་འཕྲེང་བ་
ལས། སྔ་མ་སྔ་རུ་མ་ནོན་ན། །དགྲ་ངན་དག་ལ་བྱ་ཤོར་འདྲ། །ཞེས་གསུངས་པ་
ལྟར། མགོ་སྐོར་གྱི་ཚར་ཚད་མི་འབྱུང་བའི་ཕྱིར་དུ་རྣལ་འབྱོར་འགྲོ་ལུགས་རྣམ་བཞི་
དང་ཟིལ་གནོན་དམིགས་པ་སྐོར་གསུམ་ལ་འབད་དགོས་པས། ཕྱི་མའི་ཉམས་ལེན་
ཕྱོགས་གཅིག་ཏུ་དྲིལ་བ་ནི། རང་གི་མལ་དེར་རིག་པ་དར་ལྡན་གྱི་ལྟ་བའི་ངང་ནས།
ནམ་མཁའ་བར་སྣང་ས་གཞི་གསུམ་ལ་གཏད་དེ་ཕཊཿདྲག་པོ་རེ་རྒྱ་བ་ནས། རང་གི་
ལུས་འདི་ངོ་བོ་བླ་མ་ཡི་དམ་སངས་རྒྱས་བྱང་སེམས་མཁའ་འགྲོ་ཆོས་སྐྱོང་ཐམས་ཅད་
ཀྱི་ཐུགས་རྗེའི་བདག་ཉིད་ཡིན་པ་ལ་རྣམ་པ་མཆོད་རྟེན་རི་རབ་ཙམ་ཞིག་ཏུ་གྱུར་ནས་
ས་གཞི་ཐམས་ཅད་བྱིར་ཏེ་མནན་པས་མེར་གྱིས་གང་ནས་ཕལ་པའི་ས་རྡོ་གང་ཡང་
མེད་པར་གྱུར། ཕཊཿགཞི་བདག་འདིས་གཙོ་བྱས་སྣང་སྲིད་ཀྱི་ལྷ་འདྲེ་ཐམས་ཅད་ཕ་
མ་དྲིན་ཅན་ཤ་སྟག་ཡིན། འདི་རྣམས་བདག་འཛིན་གྱིས་བཅིངས་ཏེ་འཁོར་བར་
འཁྱམས་ནས་སྡུག་བསྔལ་གྱིས་མནར་བ་སྙིང་རེ་རྗེ། འདི་རྣམས་བླ་ན་མེད་པའི་བདེ་
བ་ལ་འགོད་པའི་ཕྱིར་བདག་ཉིད་ས་ཕྱོགས་འདི་ནས་འཁོར་བ་མ་སྟོངས་ཀྱི་བར་དུ་
་འགུལ་བར་མི་བྱའོ་སྙམ་པའི་བྱམས་སྙིང་རྗེའི་སེམས་དང་འདྲེས་པའི་
རླུང་སྣ་བུག་ནས་ཕྱིར་བུས་པ་ཕྱོགས་ཐམས་ཅད་དུ་སོང་བས་འཇིག་རྟེན་གྱི་ཁམས་ཀྱི་
ལྷ་འདྲེ་ཐམས་ཅད་རང་དབང་མེད་པར་རླུང་ནང་དུ་རྔུབ་པ་དང་མཉམ་དུ་བསྡུས་ཏེ་
རང་གི་མཐའ་སྐོར་དུ་འཁོད་པའི་སྟེང་འོག་ཕྱོགས་མཚམས་ཐམས་ཅད་ཁྲོས་མ་ནག་
མོས་བར་མཚམས་མེད་པར་བསྐོར་བར་གྱུར། ཅེས་བརྗོད་དེ་སེམས་སྤྲོས་པའི་མཐའ་
ཐམས་ཅད་དང་བྲལ་པའི་སྟོང་ཉིད་ལ་རྩེ་གཅིག་ཏུ་མཉམ་འཇོག་ཅི་ཐུབ་བྱ། དེའི་
ངང་ནས། ཕཊཿམདུན་གྱི་ནམ་མཁར་སེང་ཁྲི་པད་ཟླའི་སྟེང༌། །བཀའ་དྲིན་གསུམ་
ལྡན་རྩ་བའི་བླ་མ་དང༌། ། དབྱེར་མེད་མ་གཅིག་ལབས་ཀྱི་སྒྲོན་མ་ལ། ། དཀོན་
མཆོག་གསུམ་གྱིས་བསྐོར་ནས་བཞུགས་པར་གྱུར། །ཅེས་སྐྱབས་ཡུལ་གསལ་བཏབ་
སྟེ། སྐྱབས་འགྲོའི་རྒྱུ་གཉིས་དང་ལྡན་པས། ཕཊཿདེང་ནས་ཇི་སྲིད་བྱང་ཆུབ་སྙིང་
པོའི་བར། །བླ་མ་དཀོན་མཆོག་གསུམ་ལ་སྐྱབས་སུ་མཆི། །མར་གྱུར་སེམས་ཅན་
149

ཀུན་གྱི་དོན་གྱི་ཕྱིར། །རྫོགས་སངས་རྒྱས་ཀྱི་གོ་འཕང་ཐོབ་པར་བྱ། །ཞེས་ལན་
གསུམ་གྱིས་སྐྱབས་འགྲོ་སེམས་བསྐྱེད་དང༌། སེམས་ཅན་ཐམས་ཅད་བདེ་དང་ལྡན་
པ་དང༌། །སྡུག་བསྔལ་དང་བྲལ་སྡུག་བསྔལ་ཀུན་མེད་པའི། །བདེ་དང་མི་འབྲལ་ཉེ་
རིང་ཆགས་སྡང་དང༌། །བྲལ་བའི་བཏང་སྙོམས་མཆོག་ལ་གནས་པར་གྱུར། །ཅེས་
ཚད་མེད་བཞི་དང་། མ་སེམས་ཅན་ཐམས་ཅད་ཀྱི་དོན་དུ་མྱུར་བ་མྱུར་བར་བླ་མ་
སངས་རྒྱས་ཀྱི་གོ་འཕང་ཐོབ་པར་བྱ།
དེའི་ཕྱིར་དུ་ལམ་ཟབ་མོ་སྤྱོད་ཀྱི་སྙིང་པོ་ཉམས་
སུ་བླངས་བར་བགྱིའོ། །ཞེས་ལན་གསུམ་གྱིས་ཁྱད་པར་གྱི་སེམས་བསྐྱེད་རྣམས་རྒྱུད་
དང་འདྲེས་ངེས་བྱས་རྗེས། སྐྱབས་ཡུལ་རྣམས་རང་ལ་ཐིམ་པས་བྱིན་གྱིས་བརླབས་
པར་གྱུར། ཅེས་བརྗོད་པར་བྱའོ། །གཉིས་པ་སྐུ་གཉིས་ཀྱི་ལག་རྗེས་འཇོག་བྱེད་
ཚོགས་གཉིས་གསོག་པ་ལ་གཉིས། ཐུན་མོང་བ་གཟུགས་སྐུའི་ལག་རྗེས་འཇོག་བྱེད་
བསོད་ནམས་ཀྱི་ཚོགས་གསོག་པ་དང༌་། ཐུན་མོང་མ་ཡིན་པ་ཆོས་སྐུའི་ལག་རྗེས་
འཇོག་བྱེད་རང་བཞིན་མེད་པར་བསྒོམས་པའོ། །དང་པོ་ནི། ཕཊཿརང་གི་སྤྱི་བོར་
པད་ཉི་རོ་གདན་སྟེང༌། །ངོ་བོ་རང་གི་རྩ་བའི་བླ་མ་དང༌། །དབྱེར་མེད་མ་གཅིག་
ལབས་ཀྱི་སྒྲོན་མ་ལ། །རྣམ་པ་བཅོམ་ལྡན་རྡོ་རྗེ་ཕག་མོ་ནི། །སྐུ་མདོག་དམར་མོ་
ཞལ་གཅིག་ཕྱག་གཉིས་མ། །ཕྱག་གཡས་གྱི་གུག་གཡོན་པས་ཐོང་ཁྲག་འཛིན། །
མཆན་ཁུང་ཁ་ཊཱཾ་ག་ཡིས་མཛེས་པར་བརྒྱན། །ཁྲོ་ཆགས་སྤྱན་གསུམ་མཆེ་བ་ཅུང་ཟད་
གཙིགས། །སྐྲ་གྲོལ་གཅེར་མོ་རུས་པའི་རྒྱན་དྲུག་གསོལ། །འོད་དང་གཟི་བརྗིད་
འབར་བའི་ དབུས་ ཉིད་ ན། ། གཡས་བརྐྱངས་གཡོན་བསྐུམས་ གར་ སྟབས་ ཀྱིས་
བཞུགས་པའི། །སྤྱི་བོར་ཨོཾ་དཀར་མགྲིན་པར་ཨཱཿདམར་པོ། །ཐུགས་ཀར་ཧཱུཾ་སྔོན་ཧཱུཾ་
གི་འོད་ཟེར་གྱིས། །རང་བཞིན་གནས་ནས་རྡོ་རྗེ་ཕག་མོ་ལ། །དཀོན་མཆོག་གསུམ་
གྱིས་བསྐོར་བ་སྤྱན་འདྲེན་ན། །འཁོར་བཅས་ཐོགས་མེད་གནས་འདིར་གཤེགས་སུ་
གསོལ། །ཕཊཿཆོས་དབྱིངས་དག་པའི་ཕོ་བྲང་ནས། །སྒྱུ་འཕྲུལ་དྲ་བའི་སྐུར་སྟོན་
པ། །གནས་གསུམ་མཁའ་འགྲོའི་དབང་ཕྱུག་མ། ། བརྩེ་བར་དགོངས་ལ་གནས་
འདིར་གཤེགས། །ཛཿཧཱུཾ་བཾ་ཧོཿདབྱེར་མེད་རོ་གཅིག་གྱུར། །སླར་ཡང་འོད་འཕྲོས་
150

ཞི་ཁྲོ་རབ་འབྱམས་རྣམས། །སྤྱན་དྲངས་སྤྱི་བོའི་བླ་མ་ལྷ་ལ་ཐིམ། །དེ་ཉིད་སྐྱབས་
གསུམ་ཀུན་འདུས་ངོ་བོར་གྱུར། །སླར་ཡང་འོད་ཟེར་ལྕགས་སྐྱུ་ཞགས་པ་དང༌། །
ལྕགས་སྒྲོག་དྲིལ་བུའི་རྣམ་པ་དཔག་མེད་འཕྲོས། །གནོད་བྱེད་གཙོ་བྱས་རིགས་དྲུག་
།ཡན་ལག་
སྙིང་ག་ནས། །ལྕགས་ཀྱུས་བཟུང་ཞིང་མགྲིན་པ་ཞགས་པས་བཅིངས།
ལྕགས་སྒྲོག་དག་གིས་དམ་དུ་བསྡམས། ། དྲིལ་བུའི་སྒྲ་ཡིས་དབང་དུ་བསྡུས་གྱུར་
ནས། །ས་ཡི་དྲེག་པ་ཆགས་པ་ཇི་བཞིན་དུ། ་ ། རང་གི་མཐའ་སྐོར་དག་ཏུ་འཁོད་
པར་གྱུར། །ཅེས་ཚོགས་ཞིང་གསལ་བཏབ་ནས། ཕཊཿལྷུན་གྲུབ་སྤྲོས་དང་བྲལ་
བའི་ཆོས་ཀྱི་དབྱིངས། །བདེ་ཆེན་ལོངས་སྤྱོད་རྫོགས་པའི་རོལ་པ་ལས། །སྣ་ཚོགས་
དུ་མར་སྤྲུལ་བའི་ཌཱ་ཀི་མ། །བཅོམ་ལྡན་རྡོ་རྗེ་ཕག་མོ་ལ་ཕྱག་འཚལ། །བདེ་སྟོང་
ལྷན་ཅིག་སྐྱེས་པ་ནམ་མཁའི་ཀློང༌། །ཟག་མེད་བདེ་བ་སྐྱེད་པའི་མཆོད་པའི་སྤྲིན། །
ཕུན་ཚོགས་རྣམ་འགྱུར་སྟོང་གི་རྣམ་རོལ་ཅན། །མ་ལུས་དགྱེས་པ་བསྐྱེད་ཕྱིར་ཁྱེད་ལ་
འབུལ། །ཆོས་ཀུན་རང་བཞིན་མཁའ་ལྟར་རྣམ་དག་ཀྱང་། ། ཐོག་མེད་མ་རིག་
འཁྲུལ་པའི་བག་ཆགས་ཀྱིས། །རྨི་ལམ་བཞིན་དུ་ནོངས་པའི་ཚོགས་མཆིས་པ། །
བརྗོད་བྲལ་ རང་ བཞིན་ དག་ པའི་ དབྱིངས་སུ་བཤགས། ། སྨྲ་བསམ་ བརྗོད་ ལས་
འདས་པ་དམ་པའི་དོན། །དགེ་དང་མི་དགེའི་མཚན་མ་མི་མངའ་ཡང༌། །ཀུན་རྫོབ་
ཟླ་ཤེལ་ལྟར་དཀར་རྟེན་འབྲེལ་ལ། །བདག་ཅག་བསམ་པ་དག་པས་ཡིད་རང་ངོ་། །
བདེན་པས་སྟོངས་ཡང་བྲག་ཆའི་སྒྲ་སྙན་བཞིན། །བདག་སོགས་འགྲོ་ལ་ཀུན་ཏུ་
བཟང་པོའི་ལམ། ། འདོམས་ཕྱིར་ཇི་སྲིད་ཕ་མཐའ་མི་མངོན་པའི། ། བགྲང་ཡས་
བསྐལ་པའི་བར་དུ་བཞུགས་སུ་གསོལ། །དེ་ལྟར་སྣང་སྟོང་ཚོགས་པ་རོལ་པ་ལས། །
འོངས་པའི་བསོད་ནམས་ཕུང་པོ་ཇི་སྙེད་པ། །བདེན་མེད་འགྲོ་བ་མ་ལུས་བསྒྲལ་བའི་
ཕྱིར། །ཟུང་འཇུག་རྡོ་རྗེ་འཆང་གི་རྒྱུ་རུ་བསྔོ། །ཞེས་ཡན་ལག་བདུན་པ་ཕུལ་ནས།
ཕཊཿབླ་མའི་སྐུ་གསུང་ཐུགས་ཀྱི་བྱིན་རླབས་རྣམས། །སྐུ་ཡི་ཆ་ལས་བདུད་རྩིའི་རྣམ་
པར་བབས། །རང་གཞན་སེམས་ཅན་ལུས་སེམས་ལ་ཞུགས་པས། །སྡིག་སྒྲིབ་ནད་
གདོན་ཆགས་གོ་ཐམས་ཅད་དག །ཕཊཿརང་ལུས་དབུས་སུ་དབུ་མ་སྤ་ལྕག་ཙམ། །
151

ལྟེ་བ་ནས་བཟུང་སྤྱི་བོར་ཐལ་གྱིས་ཟུག །ལྟེ་བར་རང་སེམས་ཐིག་ལེ་ཙོག་སྒོང་
ཙམ། །དཀར་འཚེར་འཕར་ལ་འཕུར་ལ་ཁང་བར་གྱུར། །ཕཊཿརང་སེམས་ལྟེ་བ་
ནས་ཐོན་སྙིང་གར་སླེབས། །ཕཊཿསྙིང་ག་ནས་ཐོན་མགྲིན་པའི་གནས་སུ་སླེབས། །
ཕཊཿམགྲིན་པ་ནས་ཐོན་སྤྱི་བོའི་གཙུག་ཏུ་སླེབས། །ཕཊཿསྤྱི་བོ་ནས་ཐོན་བླ་མའི་
ཐུགས་ཀར་ཐིམ། །ཕཊཿརང་ལུས་རྙིང་པ་ཤིང་རྡོང་བཅད་པ་བཞིན། ། ལིང་གིས་
འགྱེལ་བས་སྟོང་གསུམ་གང་བར་གྱུར། །ཕཊཿསླར་ཡང་རང་སེམས་བླ་མའི་ཐུགས་
ཀ་ནས། །མཁའ་འགྲོ་གྲི་ཐོད་འཛིན་པའི་རྣམ་པར་ཐོན། །ཕཊཿགྲི་གུག་འབར་བས་
ཕུང་པོ་རྙིང་པ་དེའི། །སྤྱི་བོ་ནས་བཟུང་གསུམ་ཕྲག་བར་དུ་གཤགས། །ཕཊཿསྙིང་
གནས་བཟུང་ལག་གཡས་རྩེའི་བར་གཤགས། །ཕཊཿསྙིང་ག་ནས་བཟུང་ལག་གཡོན་
རྩེའི་བར་གཤགས། །ཕཊཿགསུམ་ཕྲག་ནས་བཟུང་རྐང་གཡས་རྩེའི་བར་གཤགས།
ཕཊཿགསུམ་ཕྲག་ནས་བཟུང་རྐང་གཡོན་རྩེའི་བར་གཤགས། །ཕཊཿཔགས་པ་སྤུད་
དེ་བཤུས་ནས་ཆལ་ཏེ་བཀྲམས། །རྒྱ་ནི་སྟོང་གསུམ་ཁྱོན་དང་མཉམ་པར་གྱུར། །
ཕཊཿཔགས་པ་རབ་མཛེས་གསེར་གྱི་ས་གཞིའི་སྟེང། །ཁྲག་ཆེན་བདུད་རྩིའི་ཆུ་ཡིས་
ཆག་ཆག་བཏབ། །ཤ་ཁྲག་མེ་ཏོག་ཕང་ཕུང་ཚོམ་བུར་གྱུར། །ཡན་ལག་རྣམས་ལས་
གླིང་ཆེན་བཞི་དང་ནི། །ཉིང་ལག་གླིང་ཕྲན་བརྒྱད་དུ་གྱུར་པའི་དབུས། །ཁོག་པ་
རིན་ཆེན་རྡུལ་མང་བརྩེགས་པའི་རྩེར། །མགོ་བོ་རྣམ་པར་རྒྱལ་བའི་ཁང་བཟང་
མཛེས། །མིག་གཉིསམུན་སེལ་ཉི་མ་ཟླ་བ་དང༌། །སྙིང་ནི་ཡིད་བཞིན་ནོར་བུ་རིན་
པོ་ཆེ། །དབང་པོ་ནང་ཁྲོའི་ཡོངས་སུ་གྱུར་བ་ལས། །ལྷ་མིའི་འདོད་ཡོན་དཔལ་
འབྱོར་ཕུན་སུམ་ཚོགས། །ཕཊཿའདོད་དགུའི་རྒྱ་མཚོ་མཎྜལ་བཟང་བོ་འདི། །རྩ་
བརྒྱུད་བླམ་ཡི་དམ་ལྷ་ཚོགས་དང་། །སངས་རྒྱས་བྱང་སེམས་དཔའ་བོ་རྣལ་འབྱོར་
མ། །བསྟེན་སྲུང་རྒྱ་མཚོར་བཅས་ལ་ལེགས་འབུལ་ན། །ཐུགས་རྗེས་བཞེས་ནས་
བྱིན་རླབས་དངོས་གྲུབ་སྩོལ། །ཞེས་མཎྜལ་ཕུལ་ཏེ། ཕཊཿམཁའ་མཉམ་མ་རྒན་
དྲིན་ཅན་འདི་དག་ཀུན། །ཉོན་མོངས་ཀྱིས་སྨྱོ་གཏི་མུག་མུན་པས་བསྒྲིབས། །ཉེས་
སྤྱོད་དབང་གིས་སྤྱིར་གྱི་འཁོར་བ་དང༌། །ཁྱད་པར་འཇིགས་རུང་ངན་འགྲོའི་མེ་ནང་
152

དུ། །སྲེག་ཅིང་བསྲེག་ལ་ཕྱོགས་རྣམས་སྒོལ་བའི་ཁུར། །ཐོག་མེད་དུས་ནས་གཅེས་
པར་བསྐྱངས་བའི་བུ། །བདག་ལ་བབ་ཕྱིར་རང་ཉིད་ཡོལ་དོར་ནས། །མ་རྣམས་
གཅེས་པར་བཟུང་སྟེ་ཕན་བདེ་དང༌། ། སྤྲད་ནས་སྡུག་བསྔལ་རྒྱུ་བཅས་ལས་ཕྲལ་
ཏེ། །སྟོབས་བཅུའི་དཔལ་ལ་བདག་གིས་དགོད་པར་བྱ། ། དེ་ཕྱིར་མྱུར་དུ་བླ་མ་
སངས་རྒྱས་ཀྱི། །གོ་འཕང་རིན་ཆེན་བསྒྲུབ་ཅིང་ཁྱད་པར་དུ། །སྔོན་ནས་ད་བར་
གྲངས་མེད་ལུས་བླངས་ཀྱང་། །མར་གྱུར་འགྲོ་ལ་ཅི་ཡང་མ་ཕན་པས། །ད་རེས་
ལུས་འདིས་ གནོད་ བྱེད་ ཀྱིས་མཚོན་པའི། ། འགྲོ་ལ་ཕན་པར་ བླ་མས་ བྱིན་ གྱིས་
རློབས། །ཞེས་བརྗོད་ཅིང་མདུན་གྱི་ནམ་མཁར་བླ་མ་ལྷའི་ཚོགས་བཞུགས་གནས་
དང་བཅས་པ་གསལ་བཏབ་ ལ། ཕཊཿསྐུ་གསུམ་མངོན་གྱུར་ཁྱབ་བདག་རྡོ་རྗེ་
འཆང་། །ཟག་མེད་བདེ་བ་སྟེར་མཛད་རྗེ་བཙུན་མ། །རྒྱལ་སྲས་ཐུ་བ་རྗེ་བཙུན་
མཁྱེན་པའི་གཏེར། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །གྲངས་
མེད་རྒྱལ་བ་ཀུན་གྱི་ཐུགས་རྗེ་ནི། ། གཅིག་ཏུ་བསྡུས་པ་སྐལ་བཟང་ སྐྱེད་དགུའི་
གཉེན། །དབང་ཕྱུག་བརྒྱད་ལྡན་བློ་བཟང་གྲགས་པའི་དཔལ། །གསོལ་བ་འདེབས་
སོ་བདག་རྒྱུད་བྱིན་གྱིས་རློབས། །ཀུན་མཁྱེན་གཉིས་པ་འཇམ